**Referat fra møte i LAMU ved Institutt for informatikk**  
**Mandag 15.februar , kl 13.00, Styrerommet**

Til stedet med stemmerett:  
Fra arbeidstaker:  
Øystein Christiansen (ledende verneombud)  
Olav Stanley Kyrvestad (representant teknisk-administrativt ansatte)

Fra arbeidsgiver:  
Narve Trædal (kontorsjef)  
Mari Helén Varøy (HMS-koordinator)  
Cecilie M. Sundet (kontorsjef SFE)

Tilstede uten stemmerett:  
Inga Viktoria Stray (verneombud midlertidig vitenskapelige ansatte)  
Yngve Lindsjørn (verneombud fast-vitenskapelig ansatte)  
Stein Michael Storleer (vara verneombud fast-vitenskapelig ansatte) fra sak 3.

Tilstede med fra EA: Jan Hovde.   
Referat fra møte med EA Teknisk-Gaustad i forkant av LAMU møtet.:   
HC-toalett i 2. etasje nord mangler HC-åpner. Det har generelt vært mye problemer med døråpnere i OJD. EA Teknisk-Gaustad skal ta opp denne problematikken med Vaktsentralen. Det må være mer stabil åpning av døra. EA lover også å se på dette med toalettet som mangler HC-åpner.

Vanndispenserne fra 1-10 etg. Hvem har ansvaret for service? Det har nå gått 5 år og det må nå gjennomføres en service som EA bestiller. Det må skiftes filterpatroner til en totalkostand av kr 35000. Det kan deles ca 50/50 mellom EA/Bygningsdrift (tar ansvaret for 1-3 etasje) og IFI-adm (ansvar for 4-10 etg.)

Det har den siste tiden vært en del vannlekkasjer og tette rør ved vaskene på felleskjøkkena de siste månedene. Det bør gjennomføres et forebyggende tilsyn. EA gjør dette.

Avfallssorteringen er nå ok. Det kommer komprimatorer i kjelleren om kort tid, disse kan da brukes istedenfor makulator for data som ikke er så sensitiv.

Det er fortsatt trøbbel med heisene i OJD, stadig nye deler må bestilles fra Spania, pga at leverandøre har dårlig lager i Norden. Det skal utarbeides nytt anbud på heisservice og vi håper at nåværende montører fornyer avtalen, da de begynner å kjenne heisene på IFI.

Pga sterke problemer med sola så kommer det nå innvendige persienner i flere rom. IFI bestiller umiddelbart, og prøver å sende regningen videre.

**16/1 – V Referat fra møte 8. oktober 2015.**

* Saksdokument: Referatet.

**Vedtak: Godkjent.**

**16/2 – O Ombyggingsprosjekter Ole Johan Dahls hus.**

Kontorsjef orienterte om ombygginger og flyttinger som pågår i OJD. Rombehovet for det nye SFI’et Sirius har medført ombygginger i 9. og 8. etasje, disse er nå ferdige og Sirius/LogID vil kunne få en samlet lokalisering i 8. og 9. etg. rundt trappa mellom kjøkkenområdene. 10. etg BMI-gruppa flytter til 4. etg (DMMS-arealet), DMMS flytter til 9. etg, LTG flytter fra 7 til 9. etg. Studielaben fra 9 til 7 etg. PSE flytter fra 9 til 10 etasje. Forhåpentligvis er alle kontorer flyttet i første halvdel av mars. Et eget flyttebyrå bistår ved flyttingen. Ingen lesesaler blir fjernet som følge av ombyggingen.

**Vedtak: Det fattes ikke vedtak i orienteringssaker.**

**16/3 – D LAMU-seminar 17.mars 2016**

Sentralt AMU har bedt alle UiO sine LAMU om å diskutere følgende spørsmål i forbindelse med Læring og arbeidsmiljøåret:

-Hvordan arbeider LAMU med Lærings- og arbeidsmiljøåret 2016? Og Hvilke arbeidsmiljøtiltak vil LAMU, bla. Som følge av ARK-prosessen særlig følge opp i 2016?

IFI LAMU har følgende innspill:

* Vi vil finne ut hvorfor ikke studentene møter/velger noen til LAMU. Vi ønsker at studentene deltar i LAMU. På neste LAMU møte så er det ønskelig at Utdanningsleder orienterer LAMU om hvilke tanker det gjøre rundt arbeids- og læringsmiljø i forbindelse med reformarbeidet «InterAct» som foregår på IFI. Hva er tankene bak, med de nye emnene som kommer hvor mye belastning fører det til, skal man undervise dobbelt opp i en periode? Etc.
* Det er også ønskelig at Instituttleder/kontorsjef orienterer om funn i ARK og arbeidet videre på neste LAMU møte.

**Vedtak: Det fattes ikke vedtak i diskusjonssaker, men alle moment blir tatt med videre**

**16/4 Eventuelt**

* Katja Anderson har permisjon fra IFI, hun går dermed ut av LAMU og Olav Kyrvestad blir nytt fast medlem.
* Bestilling av bedriftshelsetjenester 2016: Dette er nå bestilt og HMS-koordinator tar første kontakt med bedriftshelsetjenesten i uke 9.

24.02.2016

Mari Helén Varøy  
HMS-koordinator